stanford-oval/wikipedia huggingface dataset:
להב"ה - לצמצום הפער הדיגיטלי בחברה הישראלית
היסטוריה

בשנת 2001, בעקבות יוזמה של חבר הכנסת מיכאל איתן, שהיה יו"ר ועדת האינטרנט וטכנולוגיית המידע בכנסת, החליט שר האוצר סילבן שלום,, לנקוט בצעדים לגישור הפערים הדיגיטליים בישראל, וזאת בנוסף לפעילות התשתיתית הרחבה והמקיפה של ממשל זמין לכל אזרח במדינת ישראל. להב"ה הוכרז כפרויקט דגל להגשמת מטרה זו, מתוך הנחה כי צמצום הפער הדיגיטלי יוביל לצמצום הפער החברתי בדורות הבאים.
את הפרויקט הוביל מראשיתו ועד לפרישתו בשנת 2008, יצחק כהן, מנהל ממשל זמין.
תמצית הליבה של הפער הדיגיטלי סובבת סביב הכרה בקיומה של כלכלת מידע מסוג חדש המאופיינת בהשבחת ההון האנושי בכל הקשור בהקניית מיומנויות שימוש בטכנולוגיית המידע ויכולות לתרגום המיומנויות האלה לאמצעי ייצור ומוצרים מוטי מידע.
בין השנים 2002 ל-2004 הוקמו 15 מרכזי הדרכה קהילתיים, ובהם עמדות מחשב המקושרות לאינטרנט. בשנת 2004 חשף העיתונאי יואב יצחק כי להב"ה הפך בפועל לפרויקט תעסוקה לחברי מרכז הליכוד ומקורביהם. בעקבות החשיפה נכתב על הפרויקט דו"ח חמור שהצביע על "בזבוזים ושיקולים תמוהים". בעקבות זאת החליט שר האוצר בנימין נתניהו על שורה של שינויים בפרויקט ומינה ועדה בראשות החשב הכללי לתיקון הליקויים שנמצאו בדוח הביקורת, הוועדה החליטה בין השאר, לפזר את מינהלת להב"ה ולמנות הנהלה חדשה בראשות יוסי טובול.
בחודש פברואר 2011 פרסם החשב הכללי במשרד האוצר מכרז נוסף למתן שירותי הדרכה וניהול ל-17 מרכזי להב"ה חדשים שיוקמו בטבריה, עכו, מע'אר, סחנין, באקה ג'ת, טייבה, נצרת, אלעד, בני-ברק, מודיעין עילית, ירושלים, דימונה, ערד, קריית-גת, קריית-מלאכי, קריית-שמונה ומעלות תרשיחא.
ב-17 בנובמבר 2014 עבר הפרויקט למשרד המדע עקב החלטת ממשלה שיזם שר האוצר יאיר לפיד.
במהלך 2017 לאור תביעת מדריכים ומנהלי מרכזים את המדינה ליחסי עובד מעביד, הקפיא משרד האוצר את גיוס כח האדם לפרויקט ו-30 המרכזים הקיימים ממעיטים מאז את פעילותם עם עזיבת מדריכים ומנהלים קיימים. במקביל יצר משרד המדע מכרז ליצירת מרכזים חדשים אשר ניהולם הכולל יבוצע על ידי הספק הזוכה במכרז.
מטרות

חזון הפרויקט הוא צמצום הפער הדיגיטלי בחברה הישראלית על ידי מתן אפשרות לכל אזרח, להשתמש באינטרנט ולרכוש את הידע הנחוץ לו לצריכת מידע דגיטלי, לשיפור רווחתו בחיי היומיום. הפרויקט מעניק שירותי הדרכה וגלישה באינטרנט ללא תשלום למגוון רחב של קבוצות אוכלוסייה.
מתן נגישות פיזית למחשב ולאינטרנט לכל מי שאין ידו משגת.
הקניית מיומנויות והרגלי שימוש במחשב ובאינטרנט לאוכלוסיות היעד.
הקניית מיומנויות והרגלי שימוש באינטרנט כמקור מידע דיגיטלי וכפלטפורמה תקשורתית וקהילתית.
הטמעת שירותי Gov.il (ממשל זמין).
הכשרת תלמידים בנושאים טכנולוגים מתקדמים.
הרחבת דעת והשכלה באמצעים דיגיטליים לכלל האוכלוסייה.
העלאת פריון המשק והתוצר הלאומי, באמצעות השקעה בהון האנושי.
אוכלוסיית יעד

גני ילדים ועד תלמידי יסודי בגילאי : 4 -12 (עד כיתה ו').
תלמידי על יסודי בגילאי : 13 - 18 (כיתות ז'-י"ב).
מבוגרים בגילאי 21+
גמלאים
ראו גם

הפער הדיגיטלי
הערות שוליים

↑  גל מור, נתניהו הורה על ביצוע שינויים בפרויקט להב"ה, באתר ynet, 9 בספטמבר 2004
↑  משרד האוצר פרסם מכרז לניהול מרכזי להב"ה החדשים – ההיקף 55 מיליון שקל ל-6 שנים, ענבל אורפז, TheMarker IT
לכס (דיאלוג אפלטוני)

| --- | --- |

 מידע כללי
 מאת:  אפלטון
 שפת המקור:  יוונית עתיקה
 סוגה:  דיאלוג אפלטוני
 
לָכֵס (ביוונית: Λάχης) הוא דיאלוג סוקרטי המובא בכתביו של אפלטון, העוסק בנושא של אומץ לב.
ליסימכוס, בנו של אריסטידס, ומלסיאס בנו של תוקידידס (מנהיג יווני משנות הארבעים של המאה החמישית לפני הספירה, אינו קשור להיסטוריון תוקידידס), מבקשים עצה מלכס וניקיאס האם עליהם לגרום לבניהם (אשר נקראים על שמות סביהם המפורסמים) להתאמן לקרב. לאחר שכל אחד מציג את דעתו, אחד בעד ואחד נגד, הם מזמינים את סוקרטס כדי שיכריע ביניהם.
במקום להשיב לשאלה, סוקרטס שואל מה אמור האימון להחדיר לילדים. לאחר שהוסכם כי האימון אמור להחדיר להם מידות טובות, ובייחוד אומץ לב, סוקרטס דן עם לכס וניקיאס מהו אומץ לב באמת.
סוקרטס, כהרגלו בדיוניו הפילוסופיים, מערער את תפיסותיהם הראשוניות של המשתתפים, אך מסיים את הדיאלוג ללא מסקנה, במצב הנקרא אפוריה.
ראו גם

כארמידס (דיאלוג אפלטוני)
לקריאה נוספת

"לכס", בתוך: כתבי אפלטון; תרגם יוסף ג. ליבס, כרך א, הוצאת שוקן.
מנון, לכס, בתרגום שמעון בוזגלו (ספרי עליית הגג/ידיעות ספרים, 2013).
ליל האימה 2

| --- | --- |

 בימוי:  טומי לי וולאס 
 הופק בידי:  מיגל טייחאדה פלורס   הרב ג'אף   מורט אנגלברג
 תסריט:  טומי לי וולאס, טים מטקאפל, טום הולנד, מיגל טייחאדה פלורס 
 עריכה:  ג'יי לאש קסידי
 שחקנים ראשיים:  ג'ולי כרמן   ויליאם רגסדייל   טרייסי לינד   רודי מקדואל
 מוזיקה:  בראד פידל (נושא)
 צילום:  מארק אירווין 
 מדינה:  ארצות הברית 
 חברה מפיצה:  New Century/Vista
 שיטת הפצה:  וידאו על פי דרישה 
 הקרנת בכורה:  8 בדצמבר 1988
 משך הקרנה:  104 דק' 
 שפת הסרט:  אנגלית 
 סוגה:  קומדיית אימה, סרט מתח, סרט אימה, סרט ערפדים, סרט קומדיה 
 הכנסות:  2,983,784 דולר
 הכנסות באתר מוג'ו:   frightnight2
 סרט קודם:  ליל האימה 
 סרט הבא:  ליל האימה 
 דף הסרט ב־IMDb
 
ליל האימה 2, הידוע גם בשם מי מפחד מהשכן ממול 2, הוא סרט ההמשך לליל האימה משנת 1985. הסרט יצא לאקרנים ב-1988 ובוים על ידי טומי לי וולאס.
עלילת הסרט

ליל האימה 2 נפתח מיד לאחר אירועי הסרט הקודם. צ'רלי ברוסטר (ויליאם רגסדייל) מאמין עכשיו כי ג'רי דאנדריג' (כריס סרנדון), לא היה אלא רוצח סדרתי שהתחזה לערפד. כתוצאה מכך, הוא מאמין כי ערפדים מעולם לא היו קיימים ומסתבך שוב בפרשיית ערפדים כאשר ארבעה ערפדים רודפים אותו ואת חברתו החדשה, אלכס יאנג (טרייסי לינד) - כאשר מנהיגת הרביעייה, רגינה (ג'ולי כרמן), רודפת אותו באופן אישי וצ'ארלי שוב רותם את צייד הערפדים, פיטר ויליאמס לעזרתו במאבק מול הערפדים.
ראו גם

ליל האימה
ליל האימה

ערך זה עוסק בסרט משנת 1985. אם התכוונתם למשמעות אחרת, ראו .
| --- | --- |

 בימוי:  טום הולנד 
 הופק בידי:  הרב ג'אף 
 תסריט:  תום הולנד
 עריכה:  קנט ביידה 
 שחקנים ראשיים:  כריס סרנדון   ויליאם רגסדייל   אמנדה בירס   סטיבן ג'יופייריס   רודי מקדואל
 מוזיקה:  בראד פידל (נושא)
 צילום:  יאן קיסר 
 מדינה:  ארצות הברית 
 חברת הפקה:  סרטי קולומביה 
 חברה מפיצה:  קולומביה פיקשרס
 שיטת הפצה:  וידאו על פי דרישה 
 הקרנת בכורה:  2 באוגוסט 1985
 משך הקרנה:  103 דק' 
 שפת הסרט:  אנגלית 
 סוגה:  סרט נעורים, סרט מתח, סרט קומדיה, סרט אימה, קומדיית אימה, סרט ערפדים, סרט פנטזיה 
 הכנסות:  24,922,237 דולר
 הכנסות באתר מוג'ו:   frightnight
 סרט הבא:  ליל האימה 2 
 דף הסרט ב־IMDb
 
ליל האימה (באנגלית: Fright Night), הידוע גם בשם מי מפחד מהשכן ממול, הוא סרט אימה-קומי אמריקאי בבימויו של טום הולנד והפקתו של הרב ג'אף. ב-1988 יצא סרט המשך בשם "ליל האימה 2" וב-2011 יצא סרט מחודש בעל אותו השם. הסרט זכה בפרס סאטורן בקטגוריית סרט האימה הטוב ביותר לשנת 1985.
עלילה

צ'ארלי ברוסטר (ויליאם רגסדייל) הוא חובב מושבע של סרטי אימה עד שהוא מגלה כי השכן שלו, ג'רי דנדארידג' (כריס סרנדון), הוא ערפד. בשל הגילוי המפתיע, צ'ארלי תר אחר עזרה, הוא מספר לאמו (שלא מקשיבה לו), לחבריו ואף קורא למשטרה ומחפש אחר צייד ערפדים, אדם פיטר וינסנט (רודי מקדואל). חברתו, איימי פיטרסון (אמנדה בירס), שוכרת בכספה את פיטר, תוך ניסיון נואש "להוכיח" כי ג'רי הוא לא ערפד בכך שהיא גורמת לו לבלוע "מים קדושים". פיטר וינסנט בטעות מגלה את טבעו האמיתי של ג'רי לאחר שהוא מבחין כי אין לו השתקפות במראת הכיס.
עם המידע החדש, פיטר מחליט לברוח, אבל ג'רי לומד על הגילוי של פיטר לאחר שמצא שבר של מראת כיס על הרצפה. ג'רי רודף אחר חברו של צ'רלי, אדוארד "אד הרשע" תומפסון (סטיבן ג'יאופייריס) והופך אותו לערפד, לאחר שזה האחרון מנסה ללא הצלחה לתקוף את פיטר. ג'רי מוקסם מאיימי ומהפנט אותה, לאחר שהוא מבחין כי היא דומה לאהבתו האבודה. מבלי לדעת לאן לפנות, צ'רלי מחליט ללכת פיטר וינסנט בפעם השנייה.
פיטר מסרב בתחילה, אבל אז בחוסר רצון הוא מספר את קורות חייו כ"רוצח הערפדים". השניים מבינים כי הם מסוגלים להדוף את התקפותיו של ג'רי באמצעות צלב. פיטר הורג את אדוארד אחרי שהוא אורב לו ונועץ את הצלב בלבו (ומסירו לאחר מכן כדי להשתמש כנשק נגד ג'רי), בעוד צ'רלי מוצא את איימי כבר בעיצומה של המרתה לערפד. פיטר בטוח שהתהליך יכול להתהפך, אבל רק אם הורגים את ג'רי לפני עלות השחר.
השניים הורגים את שותפו של ג'רי, בילי קול שהוא גם שומר הראש של הערפד (כשהוא עצמו אינו ערפד, אלא משרת לא-אנושי המסוגל ללכת באור יום), וממיסים אותו לאבק. הם מניפים את הצלב בפעם השנייה ופיטר מצליח לפתות את ג'רי אל החלון וממש לפני שאור השמש מעלה אותו באש, ג'רי הופך לעטלף ובורח אל ארונו שבמרתף, בעוד איימי משלימה את המהפך שלה ותוקפת את צ'ארלי. תוך שבירת החלונות במרתף פיטר וצ'רלי מצליחים לחשוף את ג'רי אל אור השמש ולהרוג אותו אחת ולתמיד בפיצוץ מפלצתי. איימי חוזרת לצורתה האנושית ופיטר וינסנט מכריז בטלוויזיה כי אין עוד ערפדים.
ראו גם

ליל האימה (סרט, 2011)
לורטה סוויט

| --- | --- |

לורטה סוויט בתפקיד מרגרט הוליהאן בסדרה "מ.א.ש", 1972
 לידה:  4 בנובמבר 1937 (בת 86)  פסאסאיק, ניו ג'רזי, ארצות הברית
 מדינה:  ארצות הברית 
 תקופת הפעילות:  מ-1967
 מקום לימודים:  האקדמיה האמריקאית לאמנויות הדרמה (1959) 
 בן או בת זוג:  Dennis Holahan (1983–1995) 
 פרסים והוקרה:  2 פרסי אמי
 http://www.switheart.com/
 פרופיל ב-IMDb
 חתימה:   
 
לורטה ג'יין סוויט (באנגלית:  Loretta Jane Swit; נולדה ב-4 בנובמבר 1937) היא שחקנית אמריקאית זוכת שני פרסי אמי ומועמדת ארבעה פרסי גלובוס הזהב על משחקה בתור האחות הצבאית מרגרט הוליהאן בסדרה "מ.א.ש".
ביוגרפיה

סוויט נולדה בעיר פסאסאיק שבניו ג'רזי להורים ממוצא פולני, לסטר ונילי סזוויד.
למדה משחק במנהטן תחת השחקן ג'ין פרנקל, בנוסף למשחק גילתה סוויט גם כישרון שירה אותו פיתחה באקדמיה האמריקאית לאמנויות הדרמה. את דרכה כשחקנית החלה בתיאטרון בסוף שנות ה-60.
קריירת משחק

בראשית שנות ה-70 השתתפה כשחקנית אורחת בסדרות הטלוויזיה הפופולריות "הוואי חמש-אפס" ו"משימה בלתי אפשרית".
בשנת 1972 התקבלה סוויט לסדרת הצבא הקומית "מ.א.ש" שהתבססה על סרטו של רוברט אלטמן "מ.א.ש". בסדרה הופיעה סוויט בתפקיד מייג'ור מרגרט "שפתיים חמות" הוליהאן האחות הראשית במחנה הצבאי. סוויפט זכתה על הופעותייה במהלך 11 העונות בשני פרסי אמי והייתה מועמדת ארבע פעמים לפרס גלובוס הזהב לשחקנית המשנה ולשחקנית הראשית הטובה ביותר בסדרה קומית.
בהוליווד הופיעה סוויפט בסרטי הפעולה "המשטרה משתוללת", "מרוץ עם השטן" ובסרטו של בלייק אדוארדס "מהומה בהוליווד" בתפקיד העיתונאית פולי ריד.
חיים אישיים

סוויט הייתה נשואה לשחקן דניס הולאן משנת 1983 ועד לגירושיהם בשנת 1995.
על שמה של סוויט הונצח כוכב טלוויזיה בשדרת הכוכבים של הוליווד.
פילמוגרפיה

המשטרה משתוללת (1974)
מרוץ עם השטן (1975)
מהומה בהוליווד (1981)
בירה (1985)
טלוויזיה

אהבה נוסח אמריקה (1972)
מ.א.ש – מרגרט "שפתיים חמות" הוליהאן (1972–1983)
רוצח בקרב חברים (1992) – סרט טלוויזיה
לכסון (שיטת הוכחה)

לכסון הוא כלי הוכחה נפוץ בתורת הקבוצות אשר השימוש העיקרי שנעשה בו הוא הפרכת היותן של קבוצות  בנות מנייה, זאת אומרת הוכחה שעוצמתן גדולה ממש מ \!\ \aleph _{0} . השימוש המפורסם ביותר של השיטה הוא באלכסון של קנטור, אך יש לציין שפול דו בואה ריימון עשה בה שימוש כבר ב1875.
אופן ההוכחה

תהי \!\ X קבוצה. מטרתנו להוכיח ש \aleph _{0} <  |X|.
1.נניח בשלילה ש \!\ X  בת מנייה, זאת אומרת שקיימת לקבוצה מנייה (פונקציה מהטבעיים ל \!\ X). נסמן מנייה זו  \!\ \langle x_{n}\mid n\in \mathbb {N} \rangle .
2.נבנה איבר  \!\ x מתוך איברי המנייה כך שהוא שונה מכל איבר בה. באלכסון של קנטור, למשל, בונים מספר  \!\ r ב קטע הפתוח  \!\ (0,1), כך שלכל  \!\ n\in \mathbb {N} , הספרה באינדקס  \!\ n  אחרי הנקודה מוגדרת להיות שונה מהספרה באינדקס ה- \!\ n של \!\ r_{n}  במנייה (לכאורה) של  \!\ (0,1).
3.נוכיח שאכן מתקיים \!\ x\in X.
4.נשים לב שלכל  \!\ n\in \mathbb {N} , מתקיים  \!\ x\neq x_{n} (כפי שבנינו את  \!\ x).
5. מכאן יש איבר ב- \!\ X שאינו במנייה, אך זוהי סתירה להגדרת האחרונה. לכן \!\ X לא בת מנייה, קרי, \aleph _{0}  <  |X|, כנדרש.
האלכסון של קנטור

הדוגמה המפורסמת ביותר לשימוש בלכסון היא האלכסון של קנטור, המשמש להוכחה שעוצמת המספרים הממשיים גדול ממש מעוצמת המספרים הטבעיים. קנטור הוכיח זאת בהתבסס על כך ש \!\ |\mathbb {R} |=|(0,1)| (למשל, הפונקציה  \!\ f:(0,1)\rightarrow \mathbb {R} ,x\mapsto tan(\pi \cdot x-{\frac {\pi }{2}})) היא חד חד ערכית ועל ולכן מתקיים השוויון).
ההוכחה מתחילה בהנחה בשלילה שהקבוצה  \!\ (0,1) היא בת מנייה, זאת אומרת שקיימת לה מנייה
 \!\ \langle x_{n}\mid n\in \mathbb {N} \rangle .
ידוע שלכל מספר יש פיתוח עשרוני יחיד (עד כדי החלפת זנב של תשיעיות בזנב של אפסים), ולכן עבור  \!\ r\in (0,1) נסמן  \!\ r=0.r^{(0)}r^{(1)}....
קנטור יצר מספר  \!\ r=0.r^{(0)}r^{(1)}r^{(2)}... בקטע  \!\ (0,1) ששונה מכל המספרים במנייה של  \!\ (0,1), באופן הבא:
 \forall n\in \mathbb {N} ~r^{(n)}=\left\{{\begin{matrix}1&r_{n}^{(n)}=7\\7&r_{n}^{(n)}\neq 7\end{matrix}}\right.
כאשר  \!\ r_{n}^{(n)} היא הספרה באינדקס ה \!\ n אחרי הנקודה ב \!\ r_{n} (למשל, אם נניח
 \!\ r_{3}=0.672... אז  \!\ r_{3}^{(0)}=6,r_{3}^{(1)}=7,r_{3}^{(2)}=2 וכן הלאה.
למעשה, 'סידרנו' את המנייה בשורות ויצרנו את  \!\ r בעזרת האלכסון שהתקבל בסידור זה, ומכאן שם השיטה.)
בבירור  \!\ r\in (0,1), אך היות שבהכרח  \!\ \forall n\in \mathbb {N} ~r^{(n)}\neq r_{n}^{(n)} מתקבל  \!\ \forall n\in \mathbb {N} ~r\neq r_{n} ומכאן  \!\ r לא במנייה. זו סתירה, ולכן מנייה כזו לא קיימת. מכאן  \!\ |(0,1)|\neq \aleph _{0}, זאת אומרת  \!\ |\mathbb {R} |\neq \aleph _{0}.
לארה גראנז'ון

לארה גראנז'ון (בצרפתית: Lara Grangeon; נולדה ב-21 בספטמבר 1991) היא שחיינית צרפתייה, זוכת מדליית ארד באליפות העולם (קוואנגג'ו 2019) ומדליית ארד באליפות אירופה (גלאזגו 2018) בשחייה במים פתוחים ל-25 ק"מ וסגנית אלופת אירופה (בריכת 25 מטר) במשחים ל-200 מטר פרפר ול-400 מטר מעורב אישי.
ביוגרפיה

מולר נולדה וגדלה בנומאה, קלדוניה החדשה.
ביוגרפיה > 2010

באליפות אירופה (בריכת 25 מטר) שנערכה באיינדהובן, הולנד 2010 זכתה גראנז'ון בשתי מדליות ארד, במשחה ל-200 מטר מעורב אישי בתוצאה של 2:10.22 דקות ובמשחה ל-400 מטר מעורב אישי בתוצאה של 4:30.93 דקות
ביוגרפיה > 2012

באולימפיאדת לונדון (2012) סיימה גראנז'ון במקום 18 במשחה ל-400 מטר מעורב אישי בתוצאה של 4:44.28 דקות.
ביוגרפיה > 2015

באליפות אירופה (בריכת 25 מטר) שנערכה במכון וינגייט, נתניה בדצמבר 2015 זכתה גראנז'ון בשתי מדליות, כסף וארד. מדליית כסף במשחה ל-200 מטר פרפר בתוצאה של 2:03.85 דקות, אחרי פרנציסקה הנטקה מגרמניה (2:03.01 דקות) ולפני אלסיה פוליירי מאיטליה (2:04.37 דקות) ומדליית ארד במשחה ל-400 מטר מעורב אישי בשיא צרפת חדש של 4:27.31 דקות, אחרי קטינקה הוסו מהונגריה (4:19.75 דקות) והאנה מיילי מבריטניה (4:26.87 דקות). נוסף לכך, היא סיימה במקום רביעי במשחה ל-200 מטר מעורב אישי בתוצאה של 2:08.39 דקות.
ביוגרפיה > 2016

באולימפיאדת ריו דה ז'ניירו (2016) סיימה גראנז'ון במקום 18 במשחה ל-200 מטר פרפר בתוצאה של 2:09.69 דקות ובמקום 22 במשחה ל-400 מטר מעורב אישי בתוצאה של 4:43.98 דקות.
ביוגרפיה > 2017

באליפות העולם שנערכה בבודפשט, הונגריה ביולי 2017 סיימה גראנז'ון במקום 13 במשחה ל-25 ק"מ בתוצאה של 5:33:12.00 שעות.
באליפות אירופה (בריכת 25 מטר) שנערכה בקופנהגן, דנמרק בדצמבר אותה שנה היא זכתה בשתי מדליות, כסף וארד. מדליית כסף במשחה ל-400 מטר מעורב אישי בתוצאה של 4:28.77 דקות, אחרי קטינקה הוסו (4:24.78 דקות) ולפני בת ארצה פנטין לספר (4:30.68 דקות) ומדליית ארד במשחה ל-200 מטר פרפר בתוצאה של 2:04.31 דקות, אחרי פרנציסקה הנטקה (2:03.92 דקות) ואילריה ביאנצ'י מאיטליה (2:04.22 דקות).
ביוגרפיה > 2018

באליפות אירופה שנערכה בגלאזגו, סקוטלנד 2018 זכתה גראנז'ון בשתי מדליות ארד במשחה ל-25 ק"מ בתוצאה של 5:19:42.9 שעות, אחרי אריאנה ברידי מאיטליה (5:19:34.6 שעות) ושרון ון רוונדאל מהולנד (5:19:34.7 שעות) ובתחרות הקבוצתית ל-5 ק"מ ביחד עם דוד אוברי, ליזה פו ומרק אנטואן אוליבייה בתוצאה של 52:46.7 דקות אחרי הולנד (52:35.0 שעות) וגרמניה (52:35.6 דקות). נוסף לכך, היא סיימה במקום שישי במשחה ל-10 ק"מ בתוצאה של 1:57:22.0 שעות ובמקום שמיני במשחה ל-5 ק"מ בתוצאה של 57:25.6 דקות.
באליפות העולם (בריכת 25 מטר) שנערכה בהאנגג'ואו, הרפובליקה העממית של סין בדצמבר אותה שנה היא סיימה במקום חמישי במשחה ל-400 מטר מעורב אישי בתוצאה של 4:29.56 דקות. בשלב המוקדמות היא קבעה תוצאה של 4:27.91 דקות ועלתה שלישית למשחה הגמר.
ביוגרפיה > 2019

במסגרת סבב גביע אירופה שנערך ב-31 במרץ 2019 זכתה גראנז'ון במדליית זהב במשחה ל-10 ק"מ בתוצאה של 1:59:28.45 שעות, לפני אורלי מולר (1:59:29.15 שעות) ואוסיאן קסיניול (1:59:30.05 שעות), שתיהן מצרפת.
ביוגרפיה > 2019 > מדליית ארד עולמית

באליפות העולם שנערכה בקוואנגג'ו, קוריאה הדרומית שנערכה ביולי אותה שנה היא זכתה במדליית ארד במשחה ל-25 ק"מ בתוצאה של 5:08:21.2 שעות, אחרי אנה מרסלה קוניה מברזיל (5:08:03.0 שעות) ופיניה וונראם מגרמניה (5:08:11.6 שעות). נוסף לכך, היא סיימה במקום רביעי במשחה ל-10 ק"מ בתוצאה של 1:54:50.0 שעות, עשירית השנייה איטי ממדליית ארד, במקום תשיעי במשחה ל-5 ק"מ בתוצאה של 58:01.5 דקות ובמקום שישי במשחה שליחים 4x1.250 ק"מ משולב ביחד עם דוד אוברי, אורלי מולר ומארק אנטואן אוליבייה בתוצאה של 54:37.1 דקות.
לורה קרמייקל

| --- | --- |

 לידה:  18 ביולי 1986 (בת 38) סאות'המפטון, הממלכה המאוחדת 
 מדינה:  הממלכה המאוחדת 
 תקופת הפעילות:  מ-2010 
 מקום לימודים:  בית הספר למשחק בריסטול אולד ויק  תיכון פטר סיימונדס  The Mountbatten School 
 פרופיל ב-IMDb
 
לורה אליזבת קרמייקל (באנגלית: Laura Elizabeth Carmichael; נולדה ב-18 ביולי 1986) היא שחקנית אנגלייה. ידועה ביותר בזכות תפקידה כליידי אדית קרולי בסדרת הדרמה התקופתית "אחוזת דאונטון".
ביוגרפיה

קרמייקל נולדה בסאות'המפטון שבמחוז המפשייר באנגליה, בתם של שרה, ואנדי קרמייקל העוסק בייעוץ תוכנה. אחד מאבות אבותיה היה הטייס נורמן בלקברן.
היא למדה בבית הספר "שירלי", בבית הספר "מאונטבאטן" וב"פיטר סימונדס קולג'". ב-2007 סיימה את לימודיה בבית הספר למשחק "בריסטול אולד ויק תיאטר סקול". היא הופיעה בטלוויזיה כליידי אדית קרולי בסדרת הדרמה "אחוזת דאונטון".
קרמייקל חברה בקבוצת השחקנים "The Fitzrovia Radio Hour". הופעת הבכורה שלה בתיאטרון בווסט אנד הייתה באוקטובר 2012 במחזה "הדוד וניה" לצידם של אנה פריל וסמואל וסט.
החל מ-2018 היא מקיימת מערכת יחסים עם השחקן מייקל סי פוקס שכיכב לצדה בסדרה "אחוזת דאונטון".
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 2009 |  | House at the End of Our Street | איבון |  |
| 2010 |  | The Heart of Thomas Hardy | משרתת של הרדי |  |
| 2010–2015 | אחוזת דאונטון | Downton Abbey | ליידי אדית קרולי | תפקיד ראשי; סדרת טלוויזיה (52 פרקים) |
| 2011 | החפרפרת | Tinker Tailor Soldier Spy | סאל |  |
| 2014 | מאדאם בוברי | Madame Bovary | הנרייטה |  |
| 2015 |  | Burn, Burn, Burn | סף |  |
| 2016 | הממלכה המאוחדת | A United Kingdom | מיוריאל ויליאמס |  |
| 2016 | מרצ'לה | Marcella | מאדי סטיבנסון | סדרת טלוויזיה |
| 2017 | גבר בחולצה כתומה | Man in an Orange Shirt | דפני תאלבוט | מיני-סדרה |
| 2019 | אחוזת דאונטון | Downton Abbey | אדית' פלהאם |  |
| 2019–2020 | הנסיכה הספרדייה | The Spanish Princess | מרגרט פול, רוזנת סולסברי | סדרת טלוויזיה |
| 2020–2022 | הסודות שהיא שומרת | The Secrets She Keeps | אגאתה | תפקיד ראשי (2 עונות); 12 פרקים |
| 2022 | אחוזת דאונטון 2: עידן חדש | Downton Abbey 2 | אדית' פלהאם |  |
תפקידים בתיאטרון

| שנה | שם | שם באנגלית | תפקיד | הערות |
| --- | --- | --- | --- | --- |
| 2009 |  | Reasons for Living | לורה | BAC |
| 2009 | הסערה | The Tempest | מירנדה / אריאל | סיבוב הופעות בממלכה המאוחדת |
| 2011 |  | Plenty | לואיז / דורקס | תיאטרון קרוסיבל בשפילד |
| 2012 | הדוד וניה | Uncle Vanya | סוניה | תיאטרון וודוויל |
| 2013 |  | The Fitzrovia Radio Hour | אראבלה | תיאטרון אנדרגלוב |
| 2016 |  | The Maids | מאדאם | טרפלגר סטודיוס |
| 2017 |  | Apologia | טרודי | טרפלגר סטודיוס |
הערות שוליים

1 2  "Laura Carmichael". TVGuide.com. נבדק ב-12 במרץ 2015. {{cite web}}:  (עזרה)
1 2  "Downton Abbey's girls: On screen they play the Earl's daughters, each with a secret to hide, but what are the dramas that lie in their own family histories?", Mail Online; accessed April 4, 2014.
↑  "Downton Abbey: Laura Carmichael on Lady Edith". Radio Times. 29 באוקטובר 2011. {{cite news}}:  (עזרה)
↑  "Downton Abbey Star Laura Carmichael Joins Cast of West End's Uncle Vanya". Playbill. 31 באוגוסט 2012. {{cite news}}:  (עזרה)
| --- | --- |
בקרת זהויות :  BIBSYS: 12002207  BNE: XX5463405  CANTIC: a11586205  GND: 1043079041  ISNI: 0000 0004 0198 1410  LCCN: no2013012567  NTA: 370545516  SUDOC: 182138852  VIAF: 296822442   WorldCat (עם VIAF): 296822442
מהדורה

ערך זה עוסק בגרסה של ספר שיצאה לאור במועד מסוים. אם התכוונתם למשמעות אחרת, ראו .
.
מהדורה היא גרסה של ספר שיצאה לאור במועד מסוים, כולל הדפסות חוזרות של מהדורה זו. הדפסה נוספת נעשית בהתאם להחלטת המו"ל, ובה יוצא הספר בגרסה זהה לקודמת. מהדורה נוספת של הספר שונה מקודמתה, במעט או בהרבה, ומצריכה מעורבות של מחבר הספר (או ממשיכיו).
הוצאה לאור של מהדורה נוספת מקובלת בתחום ספרי העיון, אך היא נדירה בתחום הסיפורת.
מהדורה חדשה בספרי עיון

הוצאה לאור של ספר היא אבן דרך משמעותית ביותר במחזור החיים של הספר, אך כתיבת הספר אינה מסתיימת בהכרח עם הוצאתו לאור. שינויים ממהדורה למהדורה הם בעיקר מהסוגים הבאים:
תיקון טעויות;
עדכון נושאים שהשתנו מאז פרסום המהדורה הקודמת;
הרחבת הדיון בנושאים שנכללו במהדורה הקודמת;
הוספת נושאים חדשים, המתבטאת לעיתים בשינוי מבנה הספר, כגון הוספת פרק חדש או סעיף חדש;
שינוי אופן הצגתם של נושאים שונים, כגון שיפור באופן הצגתו של סעיף שהתגלה כבלתי מובן.
היקף השינויים ממהדורה למהדורה משתקף בתיאור "מורחבת ומתוקנת" המוצמד פעמים רבות למהדורה החדשה. ביצוע שינויים אלה הופך את תהליך יצירת הספר לתהליך רציף, שבו כל מהדורה שמודפסת מצלמת את מצב הספר במועד הפקת מהדורה זו. תפיסת עולם זו מצריכה מאמץ מצד המחברים והמו"לים, מאמץ בלתי משתלם בעיני רבים.
להלן דוגמאות להתייחסויות שונות לנושא זה:
הספר "הגורם האנושי בעבודה" יצא לאור לראשונה בשנת תשכ"ה, ומאז נדפס פעמים אחדות, ללא שינוי. אף שהספר היה עדכני בהדפסתו הראשונה, הרי שהוא הלך והתיישן במשך השנים. בספר התייחסות נרחבת למחקרים שפורסמו בכתבי עת, אך מובן שההתייחסות היא אך ורק למחקרים שפורסמו עד ראשית שנות השישים, ואין כל התייחסות לכל הפעילות הרבה שקרתה לאחר מכן. אף העובדות והדעות המובעות בספר נכונות לזמנן, ורבות מהן השתנו במשך השנים הרבות שחלפו מאז פורסם הספר לראשונה.
הספר Artificial Intelligence and Natural Man יצא לאור לראשונה בשנת 1977. בשנת 1987 יצאה לאור מהדורה שנייה, שתוכנה זהה למהדורה הראשונה, בתוספת פרק סיום העוסק בהתפתחויות העיקריות בעשר השנים שחלפו, וביבליוגרפיה נוספת ובה הפרסומים שנוספו בעשור זה.
הספר Mathematical Recreations and Esseys יצא לאור ב-9 מהדורות עד למות מחברו, ו. ו. רוז בול. מות המחבר לא הפסיק את תהליך עדכון הספר. המשימה עברה לה.ס.מ. קוקסטר, שהמשיך לעדכן את הספר, עד להדפסת המהדורה ה-13.
הפקת מהדורתו הראשונה של המילון הנודע The Oxford English Dictionary הסתיימה בשנת 1928. בשנת 1933 יצא לאור נספח עדכונים, ובשנים 1972-1986 יצאו לאור עוד ארבעה כרכים של נספחים. מהדורה שנייה, הכוללת עשרים כרכים, שבה מוזגו הנספחים לגוף המילון ונוספו 5,000 מילים ומשמעויות חדשות, הופיעה בשנת 1989.
התפתחות הדרגתית של ספר ניתן למצוא בדוגמה הבאה: בסוף שנת 1984 נתן דוד הראל סדרה של הרצאות במסגרת "אוניברסיטה משודרת" של "גלי צה"ל". בעקבות שידורים אלה יצא לאור, כמקובל במסגרת זו, הספר "פרקי יסוד במדעי המחשב". בשנת 1987 יצא לאור הספר - Algorithmics The Spirit of Computing, המהווה הרחבה ניכרת של הספר הקודם. גרסה מקוצרת, עממית יותר, של ספר זה, שנועדה לקוראים חסרי רקע טכני, יצאה לאור בשנת 1989 תחת השם "The Science of Computing". גרסה זו תורגמה לעברית ויצאה לאור בשנת 1992 תחת השם "אלגוריתמיקה - יסודות מדעי המחשב". בשנה זו יצאה לאור גם מהדורה שנייה לגרסה האנגלית הראשונה. לספר זה, אם כן, גרסאות רבות, שכל אחת מהן פונה לקהל יעד אחר.
ספרו של אמנון רובינשטיין, "המשפט הקונסטיטוציוני של מדינת ישראל" החל לצאת לאור בשנת 1969 בהוצאת שוקן, ומאז יצא לאור בשש מהדורות, כל אחת מורחבת ומעודכנת לעומת קודמתה. במהדורה החמישית הצטרף אל רובינשטיין לכתיבת הספר ברק מדינה, ובשישית שונה שמו ל"המשפט החוקתי של מדינת ישראל".
מהדורה חדשה בתחום הסיפורת

הוצאה לאור של מהדורה נוספת (להבדיל מהדפסה חוזרת או עיצוב מחדש ללא שינוי בטקסט) נדירה בסיפורת מקור. היא נפוצה יותר בסיפורת מתורגמת, בהוצאתו לאור של תרגום חדש.
דוגמאות מתחום הסיפורת:
הסופר ש"י עגנון נהג לערוך מחדש את סיפוריו לקראת הוצאתה לאור של מהדורה חדשה. דוגמה לכך הוא הסיפור "פת שלימה", הנכלל ב"ספר המעשים", שהודפס בארבע גרסאות, בחלקן בשינויים גדולים ובחלקן בשינויים מעטים.
ספרו של א.ב. יהושע "גירושים מאוחרים" יצא לאור בשנת 1982. בשנת 2010 יצאה לאור מהדורה חדשה של הספר, שבסופה נוסף פרק שלא נכלל בגרסה המקורית, וכן נערכו מחדש פרקי הספר.
"דולי סיטי", רומן מאת אורלי קסטל-בלום, יצא לאור בשנת 1992 בהוצאת זמורה ביתן, ונוסח חדש ומתוקן ראה אור בשנת 2007 בסדרת "הספריה החדשה".
כרך מילואים

ביצירות מרובות כרכים, כגון אנציקלופדיה או מילון, נהוג לפרסם כרך מילואים, כתחליף לפרסום מהדורה חדשה. כרך מילואים מכיל תיקונים והשלמות למידע שבמהדורה הבסיסית. כעבור שנים אחדות שבהם יוצא לאור כרך מילואים, לעיתים במהדורות אחדות, יוצאת מהדורה חדשה, שבה משולב כרך המילואים במהדורה הבסיסית.
דוגמאות:
במהלך הוצאתה לאור, שנמשכה שנים רבות, של האנציקלופדיה העברית, יצא לאור כרך "מילואים א". לאחר השלמתה יצא לאור כרך "מילואים ב", וכעבור שנים אחדות יצא לאור כרך "מילואים ג". קורא המתעניין בארצות הברית, למשל, ימצא את הערך הבסיסי בכרך ז' של האנציקלופדיה, ובנוסף השלמות ועדכונים בכל אחד מכרכי המילואים.
המילון החדש יצא לאור בשנת 1966 במהדורה בת שבעה כרכים. בשנת 1983 יצא לאור כרך מילואים, ובשנת 1997 יצאה לאור מהדורה משולבת בת חמישה כרכים (מספר הכרכים הצטמצם עקב הקטנת הגופן שבו הודפס המילון).
אנציקלופדיה בריטניקה יצאה לאור במהדורות רבות. בין המהדורות יצא לאור מדי שנה ספר השנה, ובו עדכונים לאירועי השנה החולפת.